ועדת הכספים, כנסת 15, פרוטוקול מספר 81, 2000-01-12 16:30

אלי גולדשמידט: אני מניח שאני מדבר בשם חברי הוועדה.

אלי גולדשמידט: אנחנו קבענו את ועדת המעקב הזו ליישום ההסכם.

אלי גולדשמידט: אנחנו יודעים שהייתה תקופה ארוכה, הייתה שביתה ארוכה, היה מאבק, המאבק הסתיים בהסכם ואנחנו רוצים לדעת איפה היום עומד ההסכם ואיפה עומד היישום שלו.

אלי גולדשמידט: יש לי בקשה אישית.

אלי גולדשמידט: הישיבה האחרונה שהייתה כאן הייתה מאוד סוערת, מאוד אמוציונאלית ואני מבקש שנשמור על רמה מסוימת של דיון כדי שקודם כל נבין איפה העניין הזה עומד היום מבחינת שלושת הגופים, קרי משרד האוצר, משרד העבודה והרווחה, הביטוח הלאומי.

אלי גולדשמידט: נשמע אותם ולאחר מכן אני אאפשר למוזמנים להציג איך הם רואים את הדברים ואז נראה לאן אנחנו מובילים את העניין.

אלי גולדשמידט: המטרה שלנו היא לראות שההסכם הזה אכן מבוצע ככתבו וכלשונו.

שמחה בניטה: אם הוא צריך עובדים, תאמין לי שיש לי נכים שמכירים את המחשבים וכמו שהם לימדו עובדים חדשים, אנחנו נוכל להכשיר את האנשים ונוכל כולנו לעבוד בהתנדבות לצורך התיקון הקטן הזה.

שמחה בניטה: אני חושבת שזה בזיון למוסד לביטוח לאומי לתפוס טרמפ עלינו, על הנכים.

שמחה בניטה: זה לא העוול הראשון ולא העוול האחרון שהנכים עוברים במוסד לביטוח לאומי.

שמחה בניטה: הפקידים שיושבים במוסד לביטוח לאומי צריכים לתת שירות כמו שצריך.

שמחה בניטה: הנכים שקיבלו מידע, קיבלו מידע מהעובדים שאמרו להם שלא להגיש תביעות כי אם יתחילו ליישם את החוק, זה עוד חצי שנה.

שמחה בניטה: כך אמרו לכולם, לכל הנכים שמגיעים, אבל מעניין שכל מי שמגיש תביעה, מיד הם מורידים לו את הקצבה הקודמת.

שמחה בניטה: מי שמגיש תביעה, כבר מורידים לו את הקצבה הראשונה.

שמחה בניטה: עוד לא קיבל מכונית, כבר מורידים לו את השירותים המיוחדים.

אריה צודקביץ: אני מבקש מהיושב-ראש לרשום שהסכום הנוסף בגובה של ששים מיליון תמיד יהיה מה1- בינואר 2001.

אלי גולדשמידט: אני תובע מהאוצר, ברגע שהנושא של עובדי הביטוח הלאומי ייפתר - ואנחנו נטפל בזה בעוד דרכים, בעזרתו של חיים כץ ובעזרתו של עמיר פרץ – אני מבקש מיידית להעביר מפרעות בסכומים שהם פחות או יותר סדר הגודל שמגיע לאותם נכים שלגביהם אין שום דבר שנוי במחלוקת.

אלי גולדשמידט: לגבי השאר, ייעשה הטיפול בהמשך.

אלי גולדשמידט: אני קורא לנציגת האוצר, ואנחנו נגיד את זה גם לשר האוצר, שאם הנושא עם ועד העובדים לא יסודר במהלך הימים הקרובים ממש, אנחנו נפנה לממשלה שתוציא צווי ריתוק כלפי עובדי המוסד לביטוח לאומי כדי לפתור את הבעיה של הנכים.

אלי גולדשמידט: אנחנו מבינים ממה שנטשה אומרת, מהצהרתך לפרוטוקול, שהששים מיליון שקל האלה שמוקצבים, אמורים להתחלק או להתבטא בצורה של קצבאות החל מ1- בינואר 2001.

אלי גולדשמידט: באיזה דרך, זה עדיין אולי אתם צריכים לשבת.